**Предварителна оценка на въздействието на проект на Наредба за изменение и допълнение на Наредба за определянето и администрирането на местните такси и цени на услуги на територията на община Пловдив**

|  |  |
| --- | --- |
| **Елементи на оценката** | **Аргументация** |
| Основания за  иницииране  на промени | * В своите писма и доклади директорите на общо 10 общински предприятия – ОП „Зооветеринарен комплекс Пловдив“, ОП „Организация и контрол на транспорта“, ОП „Градини и паркове“, ОП „Дезинфекционна станция“, ОП „Паркиране и репатриране“, ОП „Траурни дейности“, ОП „Общински пазари“, ОП „Многофункционална спортна зала“, ОП „Младежки център“, ОП „Жилфонд“ изразяват становище, че към настоящия момент цените на услугите, предоставяни от по-голямата част на предприятията следва да бъдат променени в посока увеличение. Във формирането на цената на услугата се калкулират обичайните разходи /ел.енергия, горива, материали/, работната заплата, а тези елементи към настоящия момент бележат значително нарастване. С цел оптимизиране и подобряване на предлаганите услуги от общинските предприятия се налага актуализация на цените.   След направени маркетингови проучвания на пазара сред фирми, които предлагат същият вид услуги, се стигна до извода, че е целесъобразно цените на услугите, посочени в **Приложение №8, 8.1** да бъдат актуализирани и променени.   * С писмо вх.№ 22МЗ-22/04.02.2022г. на Община Пловдив, Регионален природонаучен музей – Пловдив, предлага увеличаване на цените на услугите предлагани от музея във връзка с направени подобрения и разширение на съществуващия Морски аквариум и откриване на две нови зали – зала с аниматроник модели на динозаври и зала за едноклетъчни организми, които са част от експозицията на Регионалния природонаучен музей – Пловдив. * С писмо вх.№ 22МЗ-20/03.02.2022г. на Община Пловдив, Регионален исторически музей – Пловдив, предлага поради повишаването на цените на ел.енергияга и заплащането на труда на музейните специалисти през последните години, вдигане на цените на услугите и наемите за еднократно ползване на залите в музея /поради завишените разходи за отопление, осветление, поддържане и т.н./. * С писмо вх.№ 22МЗ-18/02.02.2022г. на Община Пловдив, Регионален археологически музей – Пловдив, предлага актуализиране на цените на услуги, касаещи входните билети и цените на специализирани тематични беседи и обиколни беседи на територията на гр. Пловдив, свързани с посещение на археологически обекти. * С писмо изх.№В-23/08.02.2022г. на Община Пловдив, Регионална Народна библиотека „Иван Вазов“ Пловдив,уведомява че промяната в цените се налага поради многократното поскъпване на цените на енергийните ресурси и цените на суровините и материалите, които се ползват, като се опитват да запазят и да не коригират част от цените на услугите, които все още могат да си позволят. |
| Заинтересовани  групи | Заинтересованите страни и засегнатите групи са гражданите и гостите на град Пловдив, които ще използват услугите, предоставени от общинските предприятия ОП „Зооветеринарен комплекс Пловдив“, ОП „Организация и контрол на транспорта“, ОП „Градини и паркове“, ОП „Дезинфекционна станция“, ОП „Паркиране и репатриране“, ОП „Траурни дейности“, ОП „Общински пазари“, ОП „Многофункционална спортна зала“, ОП „Младежки център“, ОП „Жилфонд“ както и Регионален природонаучен музей – Пловдив, Регионален исторически музей – Пловдив, Регионален археологически музей – Пловдив |
| Анализ на разходи и  ползи | Разходи - за прилагане на измененията в Наредбата не е необходимо разходването на бюджетни средства.  Ползи - оптимизиране и подобряване на предлаганите услуги от общинските предприятия, както и повишаване на приходите за общинския бюджет на собствените приходи на музеите и разрастване на експозициите в тях. |
| Административна тежест и структурни  промени | Не са необходими други административни промени към настоящия момент. |
| Въздействие върху нормативната  уредба | Няма необходимост от непосредствени промени в други нормативни актове в резултат от приемането на инициираните промени в Наредба за изменение и допълнение на Наредба за определянето и администрирането на местните такси и цени на услуги на територията на община Пловдив. |